Akkaataa Imaammata diinagdee biyyi tokko hordofuutiin ga’een mootummaa fi abbootii qabeenyaa dhuunfaa guddina diinagdee keessatti qaban adda addaa yoo ta’ellee mootummaanis ta’e abbootiin qabeenya dhuunfaa guddinni diinagdee akka dhufu shoora mataa isaanii ni qabaatu. Guddina diinagdee biyya tokko keessatti sochii mootummaan taasisu cinatti, abbootiin qabeenyaa guddinni diinagdee ariifataanii fi itti fufiinsa qabu akka dhufu, abbootiin qabeenyaas ga’ee mataa isaanii akka bahan mootummaan haallawwan barbaachisaa ta’an gama isaatiin guutuun dirqama ta’a. Abbootiin qabeenyaa hojii invastimentii irratti bobba’an hojii invastimentii gaggeessaniin bu’a qabeessa kan ta’an deeggarsi gama mootummaan taasifamuu qabu yoo taasifameef qofa dha. Keessumattuu, biyyoota akka Itoophiyaa, Kaappitaalli biyya keessaa gahan hinjiretti, abbootiin qabeenya biyya keessaa kaappitaala xiqqaa qabaniin hojii invastimentii irratti bobba’an gosa invastimentii irratti bobba’aniin dorgomaa ta’uun hojii bu’a qabeessa akka hojjatan deeggarsi gama mootummaantiin taasifamuu qabu akka salphaatti kan ilaallamu miti.